ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr. SC 2018-2647/06.02.2018


RAPORT DE SPECIALITATE
privind propunerea de schimbare a destinaţiei etajelor  2 şi 3  din Căminul  nr. 1 cu P+ 3E  al Colegiului Tehnic AZUR,  Timişoara,  Calea  Martirilor  nr.64, - pentru desfăşurarea activităţii Palatului  Copiilor Timişoara.


       Având în vedere Expunerea de motive nr. SC 2018-2647/06.02.2017 a Primarului Municipiului Timişoara şi Proiectul de hotărâre privind propunerea de schimbare a destinaţiei etajelor 2 şi 3   din Căminul  nr. 1 cu P+ 3E  al Colegiului Tehnic AZUR,  Timişoara, Calea Martirilor  nr.64, - pentru desfăşurarea activităţii Palatului  Copiilor Timişoara.
      Facem următoarele precizări:
       Clădirile şi terenul în care funcţionează Colegiul Tehnic AZUR,  Timişoara fac parte din domeniul public al Municipiului Timişoara.
      Palatul Copiilor din Timişoara a funcţionat în imobilul din Bv Revoluţiei 1989 nr. 20 care a fost retrocedat.
      Potrivit art. 100 alin.1 din Legea nr. 1/2011 a educaţiei naţionale, palatele copiilor sunt unităţi de învăţământ pentru activităţi extraşcolare.	
      Din anul 2010,  Palatul Copiilor şi-a mutat  activitatea la etajul 2 şi 3 din Căminul  nr. 1 cu P +3E al Colegiului Tehnic AZUR, Timişoara, Calea Martirilor nr. 64 şi a utilizat acest spaţiu în baza contractelor de comodat, încheiate  cu unitatea de învăţământ.
     Contractul de comodat  a exiprat la data de 31.08.2017, fapt pentru care Palatul Copiilor, prin adresa cu nr. 1523/20.09.2017, înregistrată la Primăria Municipiului Timişoara sub nr. SC2017- 023552/22.09.2017, a solicitat  acordul privind prelungirea acestuia.
    Solicitarea Palatului Copiilor a fost analizată  în sedinţa din data de 01.11.2017  a Comisiei de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timisoara, care fost de acord cu solicitarea acestuia cu condiţia obţinerii  avizului  conform al Ministrului educaţiei naţionale, privind  schimbarea  destinaţiei spaţiului.
     Având în vedere modificările legislative privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat şi condiţiile necesare acordării acestuia art. 4 lit.c, art.9, art. 10 din Ordinul nr. 5819/2016 precum şi  art. 112, alin. 6 din Legea nr.1/2011, pentru atribuirea spaţiului către Palatul Copiilor Timişoara se impune schimbarea destinaţiei etajelor 2 şi 3 din Căminul  nr.1 al Colegiului Tehnic AZUR, Timişoara, Calea Martirilor nr.64.
    Serviciul Şcoli-Spitale a solicitat Colegiului  Tehnic AZUR şi Inspectoratului Şcolar Judeţean Timiş acordul consiliilor de administraţie  pentru schimbarea destinaţiei spaţiului descris mai sus.
    Prin adresa nr. 4533/17.10.2017, înregistrată la Primăria Municipiului Timişoara sub nr. SC2017- 025781/17.10.2017, Colegiul Tehnic AZUR Timişoara, a comunicat că în şedinţa din data de 12.10.2017, Consiliul de Administraţie a aprobat schimbarea destinaţiei spaţiului în suprafaţă de 1562 mp, etajul 2 şi 3 din clădirea corp internat A pentru desfăşurarea activităţii Palatului Copiilor Timişoara.
     Prin Hotărârea nr.300/ 09.10.2017 Consiliul de Administraţie al Inspectoratului Şcolar Judeţean Timiş a aprobat schimbarea destinaţiei spaţiului din Caminul nr. 1 cu P+3E aferent Colegiului Tehnic AZUR Timişoara, pentru desfăşurarea activităţi Palatului Copiilor Timişoara.  
     În vederea obţinerii avizului conform al Ministrului Educaţiei Naţionale, a fost adoptată  Hotărârea Consiliul Local nr. 424/21.11.2017, prin care s-a aprobat propunerea de schimbare a destinatiei spatiului în suprafaţă de 1562 mp, situat la etajul 2 si 3 din clădirea corp internat A al Colegiului Tehnic AZUR Timişora, Calea Martirilor nr. 64 – pentru desfăşurarea activităţii Palatului Copiilor Timişoara, pe o perioadă de 4 ani. 
      Suprafaţa  de 1562 mp,  constând în etajele 2 si 3 din cladirea corp internat A al Colegiului Tehnic AZUR Timisora menţionată în HCLMT nr.  424/21.11.2017  este eronată, întrucât la data  promovări proiectului de hotărâre nu s-a dispus de o documentaţie (releveele şi plan de situaţie cu bilanţ  de suprafeţe), aceasta fiind transmisă de Colegiului Tehnic AZUR şi prevăzută în  Contractul de  comodat încheiat între cele două unităţii, fapt  pentru care impune revocarea  acestei hotărâri şi adoptarea unei noi hotărâri  de consiliul local. 
     Din  documentaţia  topocadastrală întocmită de SC Black Light SA Timişoara,  suprafaţa   construită la sol a Căminul  nr. 1 cu P+ 3E   este de 716 mp, deci suprafaţa  construită a etajului 2 şi 3 este de 1432,00 mp.
     Schimbarea destinaţie se face pe o perioadă de 4 ani şi va opera de la data emiterii avizului conform al Ministrului Educaţiei Naţionale.
     Faţă de cele prezentate mai sus, apreciem că proiectul de hotărâre privind propunerea de schimbare a destinaţiei etajelor  2 şi 3  cu suprafaţa  construită de 1432 mp,  din Căminul  nr. 1 cu P+ 3E  al Colegiului Tehnic AZUR, Timişoara,  Calea Martirilor  nr.64,  pentru desfăşurarea activităţii Palatului  Copiilor Timişoara. îndeplineşte condiţiile pentru a fi supus dezbaterii Consiliului Local al Municipiului Timişoara.

